laion/Wikipedia-Exotic huggingface dataset:
Pakaraana

Pakaraana (Dinomys branickii) on näriliste seltsi kuuluv Lõuna-Ameerikas levinud imetaja. Pakaraana levila ulatub Venezuelast ja Colombiast põhjas kuni Boliiviani lõunas. Pakaraana tüvepikkus on umbes 75 cm ja ta on 10–15 kg raske. Välimuselt meenutab suurekasvulist närilist pakat, selle järgi on ta ka nimetuse saanud.
Emory ülikool

Emory ülikool (inglise keeles Emory University) on eraülikool Ameerika Ühendriikides Georgia osariigis Atlantas. Ülikooli asutasid 1836. aastal metodistid ja nimetasid selle piiskop John Emory järgi. Ülikoolis õpib üle 15 000 üliõpilase (2018). Koduleht
Exeteri Ülikool

Exeteri ülikool (inglise keeles University of Exeter) on ülikool Suurbritannias Exeteris. Ülikool asutati 1955. Ülikoolis õpib üle 22 000 üliõpilase (2016). Koduleht
Johann Wolfgang Goethe Frankfurdi ülikool

Johann Wolfgang Goethe Frankfurdi ülikool (saksa keeles Johann Wolfgang Goethe-Universität Frankfurt am Main) on ülikool Saksamaal Frankfurdis. Ülikool asutati 1914. Ülikoolis õpib üle 46 000 üliõpilase (2018). Koduleht
Hamburgi tehnikaülikool

Hamburgi tehnikaülikool (saksa keeles Technische Universität Hamburg) on tehnikaülikool Saksamaal Hamburgis. Ülikool asutati 1978. Ülikoolis õpib üle 7600 üliõpilase. Koduleht
Shekhar Mehta

Shekhar Mehta (20. juuni 1945 Kampala – 12. aprill 2006 London) oli Ugandas sündinud India juurtega Keenia rallisõitja. Võistluskarjääri jooksul võitis ta viis maailmameistrivõistluste rallit, parimaks saavutuseks hooaja kokkuvõttes jäi 1981. aastal saavutatud viies koht. Aastal 1973 põgenes ta Idi Amini režiimi eest Ugandast Keeniasse. Samal aastal sõitis ta ka oma esimesel maailmameistrivõistluste etapil. Ta karjäär rallisõitjana jõudis lõpule, kui ta tegi 1987. aasta Vaaraode rallil avarii, millest ta napilt eluga välja tuli.
Keiō ülikool

Keiō ülikool (jaapani keeles 慶應義塾大学 Keiō Gijuku Daigaku) on eraülikool Jaapanis Tōkyōs Minatos. Ülikool asutati 1858. Ülikoolis õpib üle 33 000 üliõpilase. Koduleht
Abingdon Square Park

Abingdon Square Park on Ameerika Ühendriikides New Yorgi linnaosa Manhattani naabruskonnas Greenwich Village'is asuv avalik park. Abingdon Square Park on üks New Yorgi kõige vanemaid parke. Pargi pindala on 1000 m2 ja park on sellega linna üks väiksemaid. Parki haldab kogukonnaühing Abingdon Square Conservancy. Pargi lähedal asuvad busside M11 ja M14A lõpp-peatused.  Abingdon Square Park – pildid, videod ja helifailid Wikimedia Commonsis
Albert Capsouto Park

Albert Capsouto Park (endise nimega CaVaLa Park) on kolmnurgakujuline avalik park New Yorgis Manhattani linnaosas Tribeca naabruskonnas. Park piirneb Canal Streetiga kirdes, Varick Streetiga läänes ja Laight Streetiga lõunas. Park avati 2009. aasta novembris ja pargi ehitus läks maksma 3,4 miljonit USA dollarit. Pargi algne nimi, CaVaLa, viitab pargi ümbritsevatele tänavatele ("Canal-Varick-Laight")
Washington Market Park

Washington Market Park on linnapark New Yorgi Manhattani linnaosas Tribeca naabruskonnas. Park on 6500 m² suur. Park piirneb Greenwich Streeti, Chambers Streeti ja West Streetiga. Pargis on suur mänguväljak ning seal toimub palju kogukonnaüritusi. Washington Market Park avati 1983. aasta aprillis. Washington Market oli New Yorgi peamine hulgimüügiturg, mille kaubanduslik hiilgeaeg jäi 1880. ja 1910. aastate vahele. Linn lammutas turuhooned 1960. aastatel, mil linna teenindav hulgimüük kolis Bronxi linnaossa Hunts Pointi.
2050. aastad

Viimased sündmused maailmas • Aastate loend • Aasta päevad ◄ | 3. aastatuhat   ◄ | 20. sajand | 21. sajand     ◄ | 2020. aastad | 2030. aastad | 2040. aastad | 2050. aastad         2050 | 2051 | 2052 | 2053 | 2054 | 2055 | 2056 | 2057 | 2058 | 2059 2050. aastad on ajavahemik 2050. aasta algusest kuni 2059. aasta lõpuni. Maailma rahvaarv peaks ületama 10 miljardi piiri. ...
Qumbu

Qumbu on linn Lõuna-Aafrika Vabariigis Ida-Kapimaa provintsis OR Tambo ringkonnas, Mhlontlo valla halduskeskus. Qumbu on asutatud 1876. aastal. Lõuna-Aafrika Vabariigi 2011. aasta rahvaloenduse andmetel oli Qumbu elanikest mustanahalisi aafriklasi 98,76%, värvilisi 0,49%, valgeid 0,12%, India või Aasia päritolu inimesi 0,02% ja teisi 0,61%. Koosa keelt pidas emakeeleks 89,98% inimesi, inglise keelt 3,28%, viipekeelt 1,90%, suulu keelt 1,08% ja afrikaani keelt 1,06%. Ongeziwe Babane:Real rural riches: values of cow dung and fairy stories The Journalist, 7. oktoober 2014 https://census2011.adrianfrith.com/place/293131
Louterwater

Louterwater on linn Lõuna-Aafrika Vabariigis Ida-Kapimaa provintsis Sarah Baartmani ringkonnas Kou-Kamma vallas. Lõuna-Aafrika Vabariigi 2011. aasta rahvaloenduse andmetel oli Louterwateri elanikest värvilisi 70,35%, mustanahalisi aafriklasi 27,36%, valgeid 1,01%, India või Aasia päritolu inimesi 0,14% ja teisi 1,14%. Afrikaani keelt pidas emakeeleks 74,22% inimesi, koosa keelt 21,25% ja inglise keelt 1,74%. https://census2011.adrianfrith.com/place/269003
Need's Camp

Need's Camp on asula Lõuna-Aafrika Vabariigis Ida-Kapimaa provintsis Buffalo City linnaringkonnas. Lõuna-Aafrika Vabariigi 2011. aasta rahvaloenduse andmetel oli Need's Campi elanikest mustanahalisi aafriklasi 99,63%, värvilisi 0,15%, India või Aasia päritolu inimesi 0,12% ja teisi 0,10%. Koosa keelt pidas emakeeleks 96,00% inimesi, inglise keelt 2,00%, suulu keelt 0,40%, viipekeelt 0,36% ja afrikaani keelt 0,34%. https://census2011.adrianfrith.com/place/260129
Ortseiin

Ortseiin on taimne samblikes sisalduv värvaine, tegelikult segu, milles kromatograafiliselt on võimalik eristada 14 ainet. Ortseiini ekstraheeritakse samblikuvärvist orsellist. Rahvusvahelises värvainete indeksis on ortseiini tähis C.I. Natural Red 28. Ühendi CAS-number on 1400-62-0, keemiline valem C28H24N2O7. Ortseiin on pruunikaspunane mikrokristalliline pulberjas värvaine (orsell on purpurne), mis praktiliselt ei lahustu vees, benseenis, kloroformis või eetris. Värvainet saab kasutada lakmusena, sest alkoholis, atsetoonis ja äädikhappes lahustudes omandab see punase värvuse ning lahjendatud alustes sinivioletse värvuse. Ortseiini erinevad keemilised komponendid tegi kindlaks 1950. aastatel Hans Musso. Allpool on toodud neist mõne struktuurivalemid. α-Amino-orcein α-Hydroxy-orcein β-Amino-orcein β-Hydroxy-orcein β-Amino-orceinimin γ-Amino-orcein γ-Hydroxy-orcein γ-Amino-orceinimin Kasutatakse mikroskoopias kromosoomide, elastsete kiudude, B-hepatiidi antigeenide ja vaseühendiga valkude värvimiseks nende nähtavakstegemiseks. Ortseiin toiduvärvina (tähis E121 enne 1977. aastat ja E182 hiljem) keelati 1977. aastal kui potentsiaalne kantserogeen. N. Eastaugh, V. Walsh, T. Chaplin, R. Siddall. Pigment Compendium: A Dictionary of Historical Pigments. lk 283 https://www.tandfonline.com/doi/abs/10.3109/10520294109107302 https://www.tandfonline.com/doi/abs/10.1179/his.1978.1.6.223 https://www.tandfonline.com/doi/abs/10.1080/10520290410001671335 "Arhiivikoopia". Originaali arhiivikoopia seisuga 26. oktoober 2018. Vaadatud 19. juunil 2019.{{netiviide}}: CS1 hooldus: arhiivikoopia kasutusel pealkirjana (link) https://eur-lex.europa.eu/legal-content/ET/TXT/PDF/?uri=CELEX:31976L0399&from=GA
Purmesäär (Kungla)

Purmesäär (ametlikult Purme säär) on maasäär Saare maakonnas Saaremaa vallas Kungla külas. Seal asub Purme abaja. Kaart (Mapquest)
Wupperthal

Mitte segi ajada Saksamaa linnaga Wuppertal Wupperthal (mõnikord ka Wuppertal) on linn Lõuna-Aafrika Vabariigis Lääne-Kapimaa provintsis West Coasti ringkonnas Cederbergi vallas. Wupperthal on asutatud misjonijaamana 1829. aastal. Wuppertal is a most attractive oasis in a very rugged wilderness, 72km southeast of Clanwilliam and about 250km from Cape Town wupperthal.co.za
Eesti Keeletoimetajate Liidu aastaraamat

Eesti Keeletoimetajate Liidu aastaraamat on väljaanne, mida annab välja Eesti Keeletoimetajate Liit alates 2019. aastast. Eesti Keeletoimetajate Liidu 2018. a aastaraamat, peatoimetaja Egle Heinsar Eesti Keeletoimetajate Liidu 2019. a aastaraamat, peatoimetaja Ann Siiman Eesti Keeletoimetajate Liidu 2020. a aastaraamat, peatoimetaja Riina Reinsalu Eesti Keeletoimetajate Liidu 2021. a aastaraamat, peatoimetaja Merily Šmidt
Kane Tanaka

Kane Tanaka (jaapani keeles 田中カ子 Tanaka Kane; 2. jaanuar 1903 – 19. aprill 2022) oli jaapani ülipikaealine, kes oli teadaolevalt vanim elusolev inimene pärast 117-aastase Chiyo Miyako surma 22. juulil 2018. Kanaka sündis enneaegsena Kazuki külas (praegu osa Fukuoka linnast). Imikuna toitsid teda ammed. Teise maailmasõja ajal ja pärast seda töötas ta poes riisikookide müüjana. 63-aastasena läks ta pensionile. 1970. aastatel külastas ta oma sugulasi Ameerika Ühendriikides. 103 aasta vanuses diagnoositi tal soolevähk, kuid ta raviti terveks. 107 aasta vanuselt kirjutas ta oma elust raamatu. 19. septembril 2020 ületas ta Nabi Tajima vanuse ja oli sellest päevast alates kõigi aegade vanim jaapanlane. Vanimate inimeste loend Kane Tanaka 2018. aastal 115-aastasena Kane Tanaka 2020. aastal 117-aastasena Apr 25, 2022, KYODO, AFP-JIJI, World's oldest person dies in Japan at 119 Kane Tanaka - The Japan Times
Purmesäär (Pöide)

Purmesäär on maasäär Saare maakonnas Saaremaa vallas Kakuna küla lähistel. Kaart (Mapquest)
Queenslandi Tehnikaülikool

Queenslandi tehnikaülikool (inglise keeles Queensland University of Technology) on tehnikaülikool Austraalias Queenslandi osariigis Brisbane'is. Ülikool asutati 1989. Ülikoolis õpib üle 49 000 üliõpilase (2017). Koduleht
Reykjavíki Ülikool

Reykjavíki ülikool (islandi keeles Háskólinn í Reykjavík) on eraülikool Islandil Reykjavíkis. Ülikool asutati 1998. Ülikoolis õpib üle 3500 üliõpilase (2017). Koduleht
Sevilla Ülikool

Sevilla ülikool (hispaania keeles Universidad de Sevilla) on ülikool Hispaanias Sevillas. Ülikool asutati 1505. Ülikoolis õpib üle 73 000 üliõpilase. Koduleht
Sofia Ülikool

Sofia Ülikool (bulgaaria keeles Софийски университет "Св. Климент Охридски") on ülikool Bulgaarias Sofias. Ülikool asutati 1888. Ülikoolis õpib üle 24 000 üliõpilase. Koduleht
Sofia tehnikaülikool

Sofia tehnikaülikool (bulgaaria keeles Технически университет) on tehnikaülikool Bulgaarias Sofias. Ülikool asutati 1945. Ülikoolis õpib üle 9000 üliõpilase. Koduleht
Southamptoni Ülikool

Southamptoni Ülikool (inglise keeles University of Southampton) on ülikool Suurbritannias Southamptonis. Ülikool on asutatud 1952. aastal. 2016. aastal õppis seal üle 25 000 üliõpilase. Koduleht
Sydney Tehnikaülikool

Sydney tehnikaülikool (inglise keeles University of Technology Sydney) on tehnikaülikool Austraalias Sydneys. Ülikool asutati 1988. Ülikoolis õpib üle 45 000 üliõpilase (2018). Koduleht
Riho Breivel

Riho Breivel (sündinud 26. augustil 1952 Kohtla-Järvel) on Eesti poliitik ja endine riigiametnik, XIV Riigikogu liige. Ta lõpetas 1970. aastal Viljandi Linnakutsekooli nr. 9 autoremondilukksepana ja 1974. aastal Kohtla-Järvel Kaugõppekeskkooli. 1978. aastal lõpetas ta Kehtnas EKP Nõukogude Parteikooli ökonomist-organisaatori kvalifikatsiooniga, seejärel 1984. aastal Leningradi Kõrgema Parteikooli ökonomist-organisaatori kvalifikatsiooniga. 2000. aastal lõpetas ta Sisekaitseakadeemia piirivalvurina. 2005. aastal kaitses ta organisatsioonikäitumise alal magistritöö Tallinna Ülikoolis ja sai sotsiaalteaduse magistri kraadi. 1970. aastal töötas ta Kohtla-Järve Autobussi- ja Taksoautopargis lukksepana; aastatel 1972–1974 Eesti Põllumajandustehnika Kohtla-Järve autoteeninduses; 1974–1976 töötas ta Eesti Põllumajandustehnika Rajoonikoondises; 1978–1988 EKP Kohtla-Järve Rajoonikomitees. Aastatel 1988–1990 oli ta Kohtla-Järve KEKi juhataja asetäitja; 1990. aastal Kohtla-Järve Rajooni Tavandinõukogu tavandikorraldaja; 1990–1991 Eesti Vabariikliku Tolliameti peainspektor; 1991. aastal Ida-Viru Maakonnavalitsuse riigikaitseosakonna ülem. Aastatel 1991–1997 oli ta Eesti Vabariigi Riigi- ja Piirikaitseameti (hilisema Eesti Piirivalveameti) Ida-Virumaa regionaalse juhtimiskeskuse ülem, 1997–1999 üldosakonna ülem. Aastatel 1999–2001 oli ta Põhja Piirivalvepiirkonna ülem, 2002–2006 logistikaülem, 2006–2007 staabiülem. 2001. aastal oli Riho Breivel Kaitsejõudude Peastaabi administratiivosakonna ülem ja aastatel 2001–2002 üldosakonna ülem. Aastatel 2002–2006 oli ta Sisekaitseakadeemia Piirivalvekolledži direktor. Aastatel 2007–2012 oli ta Ida-Viru maavanem, 2015–2016 oli ta Toila Gümnaasiumi direktor. Aastatel 1987–1990 oli ta Ida-Virumaa Rahvarinde juhatuse liige. Ta on ka Kaitseliidu, Eesti Eruohvitseride Kogu, Lõunapiiri Ohvitseride Kogu ja Idapiiri Ohvitseride Kogu liige. Riho Breivel oli maist 2018 kuni juulini 2024 Eesti Konservatiivse Rahvaerakonna liige. Ta kandideeris 2019. aasta Riigikogu valimistel 7. valimisringkonnas, sai 979 häält ja osutus valituks. Ta oli XIV Riigikogu majanduskomisjoni liige. Ta kandideeris 2023. aasta valimistel Riigikokku, kogus valimisringkonnas nr 7 (Ida-Virumaa) 759 häält ning ei osutunud valituks. 1998 Kotkaristi kuldrist 2001 Ida-Viru maakonna teenetemärk 2005 Kaitseliidu teenetemedali eriklass 2006 Kotkaristi IV klassi teenetemärk Riho Breivel on abielus ja tal on üks poeg. Tema hobid on musitseerimine, laskesport ja jahindus. 101 lühielulugu. Riigikogu XIV koosseis seisuga 15. veebruar 2021. Riho Breivel e-äriregistris. Vaadatud 06.08.2024. http://www.vvk.ee/arhiiv/kandidaadi-otsing/?otsi_ajaloost=riho%20breivel Eesti riiklike teenetemärkide kavaleride andmebaas presidendi kantselei kodulehel (president.ee). Eesti riiklike teenetemärkide kavaleride andmebaas presidendi kantselei kodulehel (president.ee).
Colombia Rahvusülikool

Colombia Rahvusülikool (hispaania keeles Universidad Nacional de Colombia) on ülikool Colombias Bogotas. Ülikool asutati 1867. Ülikoolis õpib üle 53 000 üliõpilase (2016). Koduleht
Brüsseli ülikool

Brüsseli ülikool on/oli mitme Brüsseli ülikooli nimi või nimeosa: Brüsseli Vaba Ülikool (1834–1969). 1970 jagati see ülikool keele järgi kaheks: Université libre de Bruxelles (ULB), prantsuskeelne Vrije Universiteit Brussel (VUB), hollandikeelne Brüsseli Katoliiklik Ülikool
Poissoni jaotus

Poissoni jaotus on tõenäosusteoorias ja statistikas diskreetne jaotus, mis kirjeldab määratud arvu sündmuste toimumise tõenäosust määratud ajavahemikus või ruumipiirkonnas, kui antud sündmused toimuvad teada oleva vahega ja sõltumatult eelmise sündmuse toimumisest. Poissoni jaotus on saanud nime prantsuse matemaatiku Siméon Denis Poissoni järgi. Poissoni jaotuse tõenäosusfunktsioon P ( X i = k ) = λ k k ! exp ⁡ ( − λ ) , λ > 0 {\displaystyle P(X_{i}=k)={\frac {\lambda ^{k}}{k!}}\exp(-\lambda ),\,\lambda >0} Normaaljaotus Binoomjaotus Margus Pihlak (2018). Klassikaline ja mitteparameetriline statistika. Tallinn: TTÜ kirjastus. Lk 13.
Kesk-Queenslandi Ülikool

Mitte segi ajada Queenslandi ülikooliga Kesk-Queenslandi ülikool (inglise keeles Central Queensland University) on ülikool Austraalias Queenslandi osariigis. Ülikool asutati 1967. Ülikoolis õpib üle 35 000 üliõpilase. "University History". CQU. Vaadatud 14. november 2022. Koduleht
Columbus Park

Columbus Park, varem tuntud kui Mulberry Bend Park, Five Points Park ja Paradise Park, on park New Yorgis Manhattani linnaosas Chinatowni naabruskonnas. 19. sajandil peeti parki ümbritsevat ala üheks New Yorgi kõige ohtlikumaks getoks. Christopher Kolumbuse auks nimetati park 1911. aastal ümber Columbus Parkiks.
Fulda Püha Miikaeli kirik

Püha Miikaeli kirik (Michaelskirche) Fuldas on 9. sajandil tsentraalehitisena püstitatud ümarkirik, üks vanimaist kirikuist Saksamaal. Hilisemate ümberehituste käigus on kaotanud oma esialgse välimuse. Kirik ehitati 820.–822. aastal Fulda kloostri kolmanda abti Eigili käsul. Vanim osa hoonest on karolingide stiilis, algne ehitis oli koonuskatusega ümarkirik, millel oli idanišš ja krüpt. Ümmargune võlvitud ja kesksambaga krüpt on tänaseni peaaegu muutumatul kujul säilinud, samuti empooridega ringikujuline arkaad (nn rotund). 11. sajandil ehitati kirik romaani stiilis ristikujuliseks, ümarat keskosa kõrgendati ja pikihoone lääneossa ehitati nelinurkne kellatorn. Rotundi seinamaalingud pärinevad romaani ehitusperioodist. 18. sajandi algul ehitati kiriku külge barokne Püha Rochuse kabel ja kujundati kiriku pikihoone interjöör barokkstiilis. Kesktorn ja trepitorn Karolingide-aegse ümarehitise, nn rotundi sisevaade Ringjalt kulgev empoor arkaadi ja ümbriskäigu kohal 9. sajandist pärit krüpti kesksammas kohmakalt joonia orderit matkiva kapiteeliga Barokne külgaltar Vaade valgmikku rotundi keskelt https://www.tourismus-fulda.de/sehenswuerdigkeiten/historische-kirchen/einzelansicht/fuehrung/show/fuehrung/michaelskirche.html Fotod Miquel Pahissa romaani kunsti pildiportaalis Amatöörvideo kiriku interjöörist
Tompkins Square Park

Tompkins Square Park on park New Yorgis Manhattani linnaosas East Village'i naabruskonnas. Park on 4,2 hektarit suur ja ruudukujuline, piirndes põhjas East 10th Streetiga, idas Avenue B-ga, lõunas East 7th Streetiga ja läänes Avenue A-ga. Pargis asub kolm monumenti, tähelepanuväärsem neist on pühendatud 1904. aasta 15. juunil East Riveris toimunud aurulaev General Slocumi hukule, mille tagajärjel uppus üle tuhande inimese. Parki hooldab New York City Department of Parks and Recreation.  Tompkins Square Park – pildid, videod ja helifailid Wikimedia Commonsis Tompkins Square Park New York City Department of Parks and Recreationi ametlikul kodulehel (inglise keeles)
Riverside Park

Riverside Park on veeäärne linnapark New Yorgis Manhattani linnaosas Upper West Side'i naabruskonnas. Park koosneb Hudsoni jõe ja Riverside Drive'i vahelisest kitsast 4,4 kilomeetri pikkusest teerajast. Parki hooldab New York City Department of Parks and Recreation.  Riverside Park – pildid, videod ja helifailid Wikimedia Commonsis
Unisphere

Unisphere on 140 jalga kõrge roostevabast terasest maakera Ameerika Ühendriikides New Yorgi Queensi linnaosas Flushing Meadows–Corona Parkis. Selle projekteeris maastikuarhitekt Gilmore Clarke. Unisphere'i eksponeeriti 1964.–1965. aastal New Yorgi maailmanäitusel. Kosmoseajastu alguse tähistamiseks tellitud Unisphere ehitati maailmanäituse teemasümboliks. Maailmanäituse teemaks oli "Rahu läbi mõistmise" ja Unisphere esindas globaalse vastastikuse sõltuvuse teemat, olles pühendatud "inimese saavutustele kahaneval maakeral laienevas universumis". Unisphere kõrgus on 43 m ja läbimõõt 37 m. See asub 6,1 m kõrguse statiivi aluse peal, millel on üle 500 terasetüki, mis esindavad riike, ning kolm terasrõngast, mis sümboliseerivad esimesi Maa ümber tiirlenud mehitatud kosmoselaevu ja tehiskaaslasi. Unisphere ümber on peegeldav bassein, mille läbimõõt on 94 m. Alust ümbritseb 48 paari purskkaevuotsi, mis olid mõeldud varjama maakera toetavat statiivi. Unisphere'i peetakse Queensi linnaosa mitteametlikuks sümboliks. "What the Unisphere Tells Us About America at the Dawn of the Space Age". The Smithsonian Magazine. Vaadatud 12. aprillil 2024. "Steel Structure Trivia: The Unisphere Turns 50". American Institute of Steel Construction. Vaadatud 12. aprillil 2024. "Unisphere". NYC Parks. Vaadatud 12. aprillil 2024.  Unisphere – pildid, videod ja helifailid Wikimedia Commonsis
Manhattani sild

Manhattani sild (inglise keeles Manhattan Bridge) on New Yorgis asuv East Riverit ületav rippsild, mis ühendab Manhattani ja Brooklyni linnaosad. Sild on 2089 meetrit pikk. Sild avati 31. detsembril 1909 ja selle projekteeris Leon Solomon Moisseiff. Brooklyni sild  Manhattani sild – pildid, videod ja helifailid Wikimedia Commonsis
Rockefelleri Ülikool

Rockefelleri ülikool on eraülikool New Yorgis, mis keskendub peamiselt bioloogilistele ja meditsiiniteadustele. Rockefeller on Ameerika Ühendriikide vanim biomeditsiiniuuringute instituut. 82 õppejõust (alates 2018. aastast) 37 on Rahvusliku Teaduste Akadeemia liikmed, 17 Riiklikku Meditsiiniakadeemia liikmed, 7 Laskeri auhinna võitjad ja 5 Nobeli auhinna laureaadid. Ülikool asutati 1901. aastal. Ametlik koduleht (inglise keeles)
Margot Wallström

Margot Elisabeth Wallström (sündinud 28. septembril 1954) on Rootsi ja Euroopa Liidu poliitik. Ta kuulub Rootsi Sotsiaaldemokraatlikku Töölisparteisse. Aastatel 1994–1996 oli ta Rootsi kultuuriminister ja 1996–1998 sotsiaalminister. Aastatel 1999–2004 oli ta Euroopa Komisjoni keskkonnavolinik Barroso esimeses komisjonis ja 2004–2014 Euroopa Komisjoni institutsioonidevaheliste suhete ja kommunikatsioonistrateegiavolinik Barroso teises komisjonis ning komisjoni asepresident. 2014. aasta oktoobrist kuni 2019. aasta septembrini oli ta Rootsi välisminister Stefan Löfveni valitsuskabinetis. Margot Wallström on abielus, tal on kaks poega. "Margot Elisabeth Wallström". Originaali arhiivikoopia seisuga 24. märts 2019. Swedish Foreign Minister Margot Wallstrom to resign. Reuters. 06.09.2019 Koduleht Euroopa Komisjoni portaalis
Porsche

Dr Ing. h. C.F. Porsche AG, lühidalt Porsche AG, on Saksa sportautode tootja, mille peakorter asub Stuttgardis Zuffenhausenis. Porsche AG asutas 1931. aastal Ferdinand Porsche autode konstrueerimise osakonnana. Porsche kuulub Volkswagen AG-le, mille enamusosalus kuulub Porsche Automobil Holding SE-le. Porsche praegusse mudelivalikusse kuuluvad 718 Boxster/Cayman, 911, Panamera, Macan, Cayenne ja esimene täiselektriline Porsche Taycan. Porsche 718 Cayman Porsche 718 Boxster T Porsche Panamera 4 Sport Turismo Porsche Macan Porsche Cayenne Coupé Porsche Taycan Aastatel 1956–1963 tootis Porsche ka traktoreid, valmistades enam kui 125 000 Porsche-Dieseli nime kandvat traktorit. Super 108 Junior 218 Standard "Porsche-Diesel traktorite ajalugu". PORSCHE-DIESEL Registry. Koduleht ""Pealtnägija": Tartu külje all tegutseb üks Euroopa paremaid Porsche-ennistajaid" ERR, 19. mai 2021
Jānis Vucāns

Jānis Vucāns (sündinud 9. veebruaril 1956 Riias) on Läti poliitik ja matemaatik, alates 2010. aastast Läti Seimi liige. Kuulub Roheliste ja Talurahva Liitu. 2000–2010 oli ta Ventspilsi Kõrgkooli rektor. 2019 – Maarjamaa Risti III klassi teenetemärk Eesti riiklike teenetemärkide kavaleride andmebaas presidendi kantselei kodulehel (president.ee).
Korea demilitariseeritud tsoon

Korea demilitariseeritud tsoon (korea keeles: 한반도 비무장 지대), tuntud ka kui DMZ, on läbi Korea poolsaare kulgev puhvertsoon Põhja- ja Lõuna-Korea vahel. DMZ lõikab Korea poolsaare peaaegu pooleks, see on 250 kilomeetrit pikk ja umbes 4 kilomeetrit lai ning on üks militariseerituimatest piiridest maailmas. DMZ-s on spetsiaalne ala, Joint Security Area (JSA), kus peetakse vajadusel läbirääkimisi kahe riigi vahel. DMZ-s ja selle ümbruses on toimunud mitmeid vahejuhtumeid, mis on kaasa toonud inimohvreid. Demilitariseeritud tsoon Korea lõhenemine Panmunjom Walker, Philip (24. juuni 2011). "The world's most dangerous borders". Foreign Policy. Originaali arhiivikoopia seisuga 8. märts 2017.
Tuudi

Tuudi on küla Pärnu maakonnas Lääneranna vallas. Enne Eesti omavalitsuste haldusreformi 2017. aastal kuulus küla Lääne maakonda Lihula valda. Külast lõunas asub Tuudi raba. Piki küla idapiiri voolab Tuudi jõgi. Elanike arv 2011. aasta rahvaloenduse andmeil oli 180. Elanike arv oli 2000. aasta rahvaloenduse andmeil 309. Elanike arv oli 2010. aasta Rahvastikuregistri andmetel 230. Külas asus Tuudi algkool, mis lõpetas tegevuse 2012. aastal Küla läbib Risti–Virtsu–Kuivastu–Kuressaare maantee, mille kiirust piiratakse Tuudi piires 70 km/h. Samas asuvad ka mõlemal pool teed puust ootekodadega bussipeatused. Tuudilt saavad alguse Matsalu lahe lõunakaldale viiv Tuudi–Saastna tee ja Tuhu soo poole viiv Tuudi–Risti tee. Algselt kandis küla Tapuse nime. Kirjalikes allikates mainiti seda esimest korda aastal 1564 (Tappis). Nüüdse nime on küla saanud Tuudi mõisa järgi. 1931–1968 asus Rapla–Virtsu raudtee ääres Tuudi raudteejaam; jaamahoone on säilinud ja kohandatud elumajaks, koos kõrvalhoonetega. Augustis 1941 toimus Tuudi lahing, kus Natsi-Saksamaa väed sundisid Punaarmee taganema. 10. jaanuaril 2014 eraldati Tuudist Nurme küla, mis 1977. aastal oli liidetud Tuudiga. Maa-amet, vaadatud 21.11.2020. Statistikaamet, vaadatud 5.08.2023. Eesti haldus- ja asustusjaotuse klassifikaator, vaadatud 9.06.2014. Siin- ja sealpool maanteed Haapsalu rajoon Karl Õismaa Tallinn "Eesti raamat" 1981 lk.76 Verine august 1941 Tuudi mail